hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
21-օրյա գերությունից վերադարձած և կալանավորված մայոր Նարեկ Երիմյանի ընտանիքը հոգեբանական և սոցալական ծանր վիճակում է հայտնվել: Տեղեկությունը forrights.am-ի հետ զրույցում փոխանցում է եղբայրը՝ Արթուր Երմյանը:
34-ամյա մայորը եւ եւս երեք տասնյակի հասնող զինծառայողներ գերեվարվել էին նոյեմբերի 16-ին Սյունիքի ու Վայոց Ձորի սահմանագոտում ծավալված մարտերի ժամանակ: Քննչական կոմիտեն նրանց մեղադրում է դիրքերը թողնելու և փախուստի դիմելու համար:
Զորամասի գումարտակի հրամանատարի տեղակալ, մայոր Նարեկ Երիմյանի կալանավորման միջնորդությունը դատարանը մերժել էր դեկտեմբերի 10-ին, մեղադրող դատախազը դիմել էր վերաքննիչ դատարան և դեկտեմբերի 27-ին որոշվել էր վերջինիս կալանավորել։
Նարեկ Երիմյանին մեղադրանք է առաջադրվել Քրեական օրենսգրքի 365-րդ հոդվածի 3-րդ մասով, այն է՝ մարտական հերթապահություն կամ մարտական ծառայություն կրելու կանոնները խախտելը, որն առաջացրել է ծանր հետևանքներ։ Եղբայրը նշում է՝ Նարեկի մինչ գերության մեջ հայտնվելը,  վերջին անգամ խոսել է նոյեմբերի 15-ին: Այդ օրը և գերությունից վերադառնալուց հետո մայորն ընտանիքի անդամների հետ իրեն առաջադրված մեղադրանքը չի քննարկել:
«Իր լարված վիճակով և հոգեբանական խնդիրներով պայմանավորված աշխատում էինք այդ թեմայով հարցեր չտալ, որ շատ չճնշվի: Նարեկը հոգեբանական սթրես է տարել, ուզում էինք վիճակը խաղաղվի, ինքն էլ չէր ուզում այդ մասին խոսել:
Մեզ ռեալ չեն ասում, թե իրեն ինչի համար են կալանավորել: Ես Նարեկին և մյուսներին կալանավորելու իմաստը չեմ հասկանում: Կարող էին այդ քննությունն առանց դրա անեին, որովհետև նրանք այն տղեքն էին, որ չարժեր իրենց հետ նման կարպ վարվեին: Թող պաշտոնից զրկեին, գործից ազատեին, բայց չկալանավորենեին: 21 օր Նարեկը Բաքվի բանտում է ապրել, ամեն օրը իր համար տարի է եղել, գալ ստեղ և կալանավորվել, սթրես է»,- նշում է Արթուրը:
Նարեկ Երմյանը 16 տարվա զինծառայող է: Եղբոր փոխանցմամաբ՝ մինչ պատերազմում պարտությունը ծառայությունն իրականացրել է Արցախում, հետո տեղափոխվել Հայաստան:
«Սիրում էր զինվորականի գործը, փոքրուց էլ ասում էր, որ ուզում է այդ գործով զբաղվել: 16  տարի ծառայել է դիրքերում: Եղնիկներում է ծառայել վեց տարի, հետո Ճանբարակում է ծառայել՝ հինգ տարի, Քարվաճառում է եղել, Օմարի լեռներում, հետո տեղափոխել են Ջերմուկ որտեղ էլ այդ չարաբաստիկ դեպքն է տեղի ունեցել: Եղբորիցս բացի ես և հայրս էլ ենք մասնակցել պատերազմին, հայրենանվեր գործ ենք արել, բայց հայրենիքը մեզ ճիշտ չի դատում:
Նարեկի մեքենան էր պատերազմին վնասվել, այդպես փրկվել էր: Պատերազմից հետո, որ եկավ գրպանից մի ասկոլկա հանեց, որն ավտոյի մեջ էր մտել, ասաց սա էլ իմ փայն է, մարմնիս փոխարեն ավտոյի մեջ է մտել»,- պատմում է եղբայրը:
Նարեկ Երիմյանն ամսունասա է երկու տղա ունի, շուտով ծնվելու է երրորդ երեխան: Տղաները հինգ և ութ տարեկան են: Հղի կինն այժմ միայնակ է հոգում երեխաների կարիքները:
«Կինը, երեխաներն ապրուստի միջոց չունեն, պետությունից որևէ օգնություն չեն ստանում: Տունն էլ վարկով էին առել, չեն կարողանում վճարել, մի հատ ահավոր վիճակում են հայտնվել: Եթե Նարեկին երկար պահեն կալանավայրում, ես չգիտեմ, թե իր ընտանիքի վիճակն ինչ է լինելու: Միակ ապրուսի միջոցը Նարեկի աշխատավարձն է եղել»,- փոխանցում է եղբայրը:
Երիմյանի պաշտպան Կարմեն Պողոսյանն էլ մեզ հետ զրույցում շեշտում է՝ մայորին կալանավորելու հիմքեր իրավապահները չունեին:
«Կալանավորման հիմքերն ուժեղ չէին: Ավելին՝ կարող եմ ասել, որ երկու օր առաջ ՔԿ-ն գործի նախաքննության ավարտ է հայտարարել և գործն ուղարկելու է Սյունիքի ընդհանուր իրավասության դատարան: Իրենք ասում էին՝ ունենք կալանավորման հիմքեր, քանի որ գերիներ պետք է գան, եթե չկալանավորենք գործին կխանգարեն, բայց ոչ մի բան էլ չարեցին, նախաքննությունն արագ արեցին ու գործը դատարան են ուղարկում: Գործն արդեն դատարան են ուղարկում, սակայն, վերաքննիչ դատարանի կալանքի որոշումը չկա, որ բողոքարկենք: Հիմքեր չկար գերությունից վերադարձած անձին կալանավորելու, թող գործը քննեին, բայց անպայման կալանավորելու մոլուցքն ինչի համար էր: Ինչով էր խոչընդոտելու, երբ բոլորին հարցաքննել էին:
Նախաքննություն որպես այդպիսին չի եղել, Նարեկը մի անգամ է ցուցմունք տվել: Նարեկը միտումնավոր գերի չի ընկել, զենքը չի թողել ու հանձնվել»,- ասում է փաստաբանը և նշում, որ Վերաքննիչ դատարանի որոշումն անգամ չեն ստացել, որ բողոքարկեն կալանքի որոշումը:
«Դատարանի որոշումը դեռ չենք ստացել, քաղվածքով կալանավորել են: Ես չունեմ դատավորի որոշումը, որ բողոքարկեմ: Սա լուրջ խնդիր է: Կարևորը ինքն իր սև գործն արեց՝ կալանավորեց, թե երբ կուղարկի որոշումն այդ ժամանակից էլ բողոքարկման իրավունք կունենանք»,- ասաց նա:
Գերությունից վերադարձած 5 զինծառայողները մեղադրվում են մարտական ծառայության կանոնները խախտելու համար, այս հոդվածով նրանց սպառնում է 3-7 տարվա ազատազրկում։ Իսկ գումարտակի բարոյահոգեբանական ապահովման գծով տեղակալ, մայոր Նարեկ Երիմյանին սպառնում է 3-8 տարվա ազատազրկում։ Կալանավորված է նաև զորամասի գումարտակի հրամանատարի պաշտոնակատարը՝ Գեղամ Գեղամյանը, որը ևս մեղադրվում է մարտական ծառայության կանոնները խախտելու մեջ:
Նախորդ նյութը«ԱԹՍ-ների մասին դեռ ոչինչ չգիտեինք, իմացանք Եղնիկների պոլկում, երբ զինամթերքի պահեստը պայթեցվեց»
Հաջորդ նյութըՔրիստինե Գրիգորյանն ընտրվեց ՀՀ մարդու իրավունքների պաշտպան
Ադրբեջանի զինուժը կրակել է հայկական դիրքերի ուղղությամբ, կրակը լռեցված է. ՊՆ
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Նոբելյան Խաղաության մրցանակի դափնեկիրներ են հռչակվել իրավապաշտպաններ
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Edit with Live CSS
Write CSS OR LESS and hit save. CTRL + SPACE for auto-complete.